
Årsmøte Østre Toten idrettsråd
Torsdag 20. mars 2025 kl. 19.00 Lensbygda klubbhus

Før selve årsmøtet begynner, får vi følgende innlegg:
Inger Lilleby Fløgum, leder Innlandet idrettskrets, vil informere om aktuelle saker, bl.a. erfaringer med elektronisk politiattest.
Per Einar Starum, kulturkonsulent i kommunen, vil oppdatere oss på anleggsutvikling i kommunen.
Presentasjon av Skreia Raceway, v/Arne-Peder Flesvik
Informasjon om ekstra aktivitetsmidler, v/ Idrettsrådet

Enkel servering






Saksliste:
Sak 1.	Godkjenne de fremmøtte representantene.
Sak 2. 	Velge dirigent.
Sak 3. 	Velge protokollfører.
Sak 4. 	Velge to representanter til å underskrive protokollen.
Sak 5. 	Godkjenne innkallingen.
Sak 6. 	Godkjenne sakslisten.
Sak 7. 	Godkjenne forretningsorden.
Sak 8. 	Behandle beretning for idrettsrådet.
Sak 9. 	Behandle idrettsrådets regnskap, styrets økonomiske beretning og kontrollutvalgets beretning.
Sak 10. 	Behandle forslag til arbeidsprogram for 2025.
Sak 11.	Kriterier for fordeling av lokale aktivitetsmidler 2025
Sak 12. 	Godkjenne ny Lovnorm
Sak 13. 	Vedta budsjett for 2025.
Sak 14.	Foreta følgende valg: 
a) Styret med leder, nestleder og styremedlemmer og varamedlemmer. 
b) Kontrollutvalg med to medlemmer.
c) Representant til idrettskretstinget. 
d) Valgkomité med leder, to medlemmer og ett varamedlem.
Leder og nestleder velges enkeltvis. Øvrige medlemmer velges samlet. Deretter velges varamedlemmene samlet. 








Sak 8. 	Årsberetning for 2024 
Idrettsrådet har gjennomført 9 styremøter i 2024, samt 1 møte i arbeidsutvalget. 
Vi har vært delaktige i fordelingen av kommunale aktivitetsmidler og prioritering av spillemiddelsøknader. 
De kommunale midlene har ikke fulgt ordinær konsumprisindeks de siste 10 årene, så utviklingen har vært negativ med tanke på økte kostander for klubbene. I år derimot ble det en positiv økning på nesten 10% fra 2023. 
Det ble fordelt kr. 1.279.630,- på 21 klubber. 
Idrettsrådet har ansvar for å fordele lokale aktivitetsmidler, midler som kommer fra overskudd fra Norsk Tipping. I 2024 ble det gitt ekstra midler til lavinntektskommuner (vår og høst) som skulle gå til barn og ungdom for bl.a. å hindre utenforskap og frafall i idretten. 
Til sammen fordelte idrettsrådet kr 1.646.813,- til 26 klubber.
For å bedre samarbeidet mellom idrettsråd og idrettslag, har vi begynt å be oss inn på styremøter i klubbene for å informere om vårt arbeid og mandat. Klubbene kan også invitere oss til møter. 
Aktuelle saker som angår idrettslagene, blir formidlet via mail og Facebook, samt noen saker på hjemmesiden. Dette kan være saker vi jobber med, informasjon fra kommunen eller fra Norges idrettsforbund. 
Høstmøte ble gjennomført med god deltakelse fra klubbene. Vi hadde bl.a. besøk fra Totens Sparebank som informerte om sin nye stiftelse.
Vi har deltatt på et møte i SAM-utvalget der vi informerte om vårt mandat og våre oppgaver.
Videre har vi vært representert på kretsting (NIF) og nasjonal anleggskonferanse. 

I forbindelse med ny ungdomsskole på Lena, har det blitt gjennomført behovsanalyse for å se hva skolen og de frivillige organisasjonene har behov for når det gjelder flerbrukshall. 
Idrettsrådet har kommet med innspill i denne prosessen og vi har jobbet aktivt mot politikere og kommunen for å få til en best mulig løsning både for idretten, skolen og innbyggerne i Østre Toten. 
Det er fortsatt mye jobb som gjenstår når det gjelder ny flerbrukshall på Lena og dette vil bli en prioritert oppgave i 2025.
Nytt basseng på Lena er også et anleggsprosjekt vi følger tett. Når plassering av bassenget blir vedtatt, vil vi jobbe for at bassenget tilfredsstiller behovet for svømmeklubben, men også for innbyggerne i kommunen.

Det ble stort frafall i idretten på landsbasis under og etter coronapandemien i 2020. Østre Toten hadde heldigvis ikke stort frafall og ved idrettsregistreringen 2023, var det 150 flere aktive enn i 2019.  Detter er takket være den gode jobben dere gjør rundt om i klubbene. 
Tusen takk til alle frivillige!
Idrettsrådet vil takke kommunen for godt samarbeid og samtidig fremheve kommunens fagkonsulent Per Einar Starum. Han er et viktig bindeledd mellom kommunen og idretten og har god kunnskap om alle idrettslagene i kommunen. Han gjør en uvurderlig jobb når det gjelder spillemiddelsøknader for idrettslagene. Dette arbeidet generer store verdier for idrettslagene, som i neste omgang kommer innbyggerne til gode. 
Visjonen til Norges idrettsforbund er «Idrettsglede for alle». Idretten skal være et sted der alle kan føle seg hjemme, og det er viktig å legge til rette for alle uansett ambisjoner. 
Idrettsrådet ønsker å takke alle ledere og frivillige i idrettslagene for den innsatsen dere legger ned lokalt gjennom hele året! Arbeidet er viktig for klubben dere representerer, men også for kommunen når det gjelder folkehelse og samhold.
Vi vil også takke idrettskretsen for samarbeid og god støtte, en aktiv presse og andre samarbeidspartnere. 
Vi ser fram til et fortsatt godt og utviklende samarbeid i 2025!

Lena, 18. februar 2025


Torhild Nordengen		Vidar Kjelsrud			Kai Henning Stensrud


John Grønvold Skoglund	Magnus Aas     			Ole-Jakop Haugen


Britt Inga Thirud-Gjerde	Maksymilian Pecak	








Sak 9.		Styrets økonomiske beretning
Styret i Østre Toten Idrettsråd har gjennomgått regnskapet for 2024. Det viser et underskudd på kr 4 118,25 og en banksaldo på kr. 38 121,55 pr. 31.12.24.
Årsaken til underskuddet er en pengegave på kr. 5.000,- som ble gitt på høstmøtet i 2023, men ikke overført til aktuell klubb før i 2024.
Vi har gjennomgått alle bilag og verifisert at kostnadene og inntektene er reelle. I tillegg har vi kontrollert kontoutskriften som verifiserer at inngående balanse og utgående balanse i bank stemmer med regnskapet. Styret godkjenner regnskapet for 2024.


Sak 10.	Arbeidsprogram for 2025
Idrettsrådet ønsker å prioritere følgende oppgaver:
· Utarbeide innstilling til fordeling av kommunale midler etter tidligere fastsatt mal.
· Fordele lokale aktivitetsmidler (LAM) i henhold til kriterier vedtatt av årsmøtet.
· Oppmuntre og støtte klubbene i deres jobb mot utenforskap og frafall, bl.a. gjennom fordeling av ekstramidler som kan komme som ekstrabevilgning fra Kulturdepartementet.
· Komme med innspill og være et høringsorgan for prioritering av spillemidler, samt være delaktige i vurderinger og behovsutprøving vedrørende etablering av nye anlegg i kommunen.
· Styrke idrettsrådets kontakt med klubbene i kommunen gjennom klubbesøk. 
· Være synlige og jobbe aktivt mot kommune og politikere når det gjelder nytt basseng, flerbrukshall ifm ny ungdomsskole og skytteranlegg.
· Invitere til høstseminar med idrettslagene
· Følge opp samarbeidsavtalen med Østre Toten kommune, samt jobbe for å bedre idrettens rammebetingelser.





Sak 11.	Fordeling av LAM
Det ble gjort noen små justeringer ved fordeling av LAM i 2024 og styret foreslår å fortsette med den samme fordelingsnøkkelen:
1) 1/3 av potten fordeles på antall aktive utøvere i aldersgruppen 6 -12 år. 
2) 1/3 av potten fordeles på antall aktive utøvere i aldersgruppen 13 -19 år. 
3) 1/3 av potten fordeles slik:
Klubber som organiserer idrettsskoler, får samme beløp pr aktive deltaker som andre idrettsgrener. 
Resterende beløp blir fordelt på klubbene ut ifra antall aktive medlemmer – 1/3 til barn (6-12 år) og 2/3 til ungdom (13-19 år) 

Tallene fra idrettsregistreringen 2024 legges til grunn for fordelingen.




Sak 14. 	Valg 2025: 

Styreleder Torhild Nordengen, Kapp IF, innstilles for 1 år
Nestleder Vidar Kjelsrud, Toten Svømmeklubb, innstilles for 1 år

Styremedlemmer
John G. Skoglund, Skreia Skøyteklubb, ikke på valg
Britt Inga Thirud-Gjerde, Lensbygda SK, ikke på valg
Maksymilian Pecak, Skreia IL, ungdomskontakt, ikke på valg

Kai Henning Stensrud, Kolbu IL, på valg - innstilles for 2 år
Magnus Aass, Østre Toten Skiklubb, på valg - innstilles for 2 år
Ole Jakob Haugen, Toten HK, på valg

Varamedlemmer 
Jo Solberg, FK Toten, ikke på valg
Katrine E. Gjestvang, Starum Hestesportsklubb, ikke på valg

Kontrollutvalget
Tore Dalberg, ikke på valg
Stig Larsstuen, på valg – innstilles for to år

Representant til idrettskretstinget
Styret ber om fullmakt til å oppnevne representanter.

Valgkomite
Tone Østerud, Skreia IL, ikke på valg
Stein Moe, Kapp IF, på valg – innstilles for 2 år 
Jan Dagfinn Hovde, Kolbu IL, på valg – innstilles for 1 år
Erland Aamodt, Lena IF, på valg

